

****

**ΑΝΑΚΟΙΝΩΣΗ ΠΡΟΘΕΣΗΣ ΠΡΟΜΗΘΕΙΑΣ ΥΠΗΡΕΣΙΩΝ ΔΗΜΟΣΙΟΤΗΤΑΣ**

**για την υλοποίηση του έργου TELEICCE του Προγράμματος Interreg V-A Greece–Italy (EL-IT) 2014-2020**

**Απόφαση αρ. πρωτ.: 915/8-10-2019**

# Γενικές Πληροφορίες

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α'147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α'143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ)–δημόσιο λογιστικό και άλλες διατάξεις*»**,**
6. το ν. 4013/2011 (Α’204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112)«*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654(Β’1781/23.5.2017) Απόφαση του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 16/04/2018 σύμβαση χρηματοδότησης του έργου **«Promotion of Teleworking and Massive Open Online Courses (MOOC) Training for increased Cluster Competitiveness and Employment»** και ακρωνύμιο **TELEICCE** και τα παραρτήματα αυτής,
10. την υπ. αριθ. **580/11-06-2018** απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου TELEICCE του προγράμματος Interreg Greece - Italy 2014-2020,
11. την υπ. Αριθ. ΑΔΑ: ΩΘ16469ΗΛΒ-30Η απόφαση Ανάληψης Υποχρέωσης του Επιμελητηρίου Αχαΐας.
12. τη ΣΑΕΠ 301.6 και ενάριθμο 2018ΕΠ30160005

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν **εντός οκτώ (8) ημερολογιακών ημερών** σφραγισμένο κλειστό φάκελο με την προσφορά τους για την προμήθεια υπηρεσιών Δημοσιότητας που αναλύονται ως εξής:

**ΤΜΗΜΑ Α**

* WP1/D1.2.4 (Διοργάνωση συνάντησης εταίρων έργου στη Πάτρα),
* WP2/D2.2.1 (Ανάπτυξη στρατηγικής διάχυσης και δημιουργία ταυτότητας έργου),
* WP2/D2.2.3 (Ενημερωτικό υλικό έργου)
* WP3/D3.2.1 (Διοργάνωση workshop)
* WP5/D5.2.4 (Πακέτο εφαρμογής για την ένταξη με επίσημους και άτυπους φορείς LLL και επιχειρηματικότητας).

**ΤΜΗΜΑ Β**

* WP2/D2.2.2 (Ανάπτυξη και διαχείριση προφίλ κοινωνικών δικτύων και ηλεκτρονικής σελίδας του έργου)

**ΤΜΗΜΑ Γ**

* WP2/D2.2.4 (Διοργάνωση ενημερωτικών εκδηλώσεων)

συνολικής αξίας **16.400,00€ (συμπεριλαμβανόμενου ΦΠΑ 24% και όλων των νόμιμων κρατήσεων.),** σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο **«Promotion of Teleworking and Massive Open Online Courses (MOOC) Training for increased Cluster Competitiveness and Employment»** και ακρωνύμιο –**TELEICCE,**το οποίο εγκρίθηκε στη 1η πρόσκληση του Προγράμματος Interreg V-A Ελλάδα – Ιταλία 2014-2020, υπό τον Άξονα Προτεραιότητας 1 “Innovation and Competitiveness”, Ειδικό Στόχο 1.1 – “Delivering innovation support services and developing clusters across borders to foster competitiveness”.

Στο πλαίσιο της παρούσας Ανακοίνωσης ζητείται η προμήθεια Υπηρεσιών Δημοσιότητας από νομικά ή φυσικά πρόσωπα που έχουν εμπειρία στην παροχή σχετικών προμηθειών προς την Αναθέτουσα Αρχή, σχετικά με:

* Υπηρεσίες διοργάνωσης εκδηλώσεων (CPV: 79952000-2)
* Υπηρεσίες παροχής συμβουλών σε θέματα δημοσίων σχέσεων (CPV: 79416200-5)
* Υπηρεσίες γραφικού σχεδιασμού (CPV: 79822500-7)
* Τυπωμένα βιβλία, διαφημιστικά φυλλάδια και ενημερωτικά έντυπα (CPV: 22100000-1)
* Υπηρεσίες διαφήμισης και μάρκετινγκ (CPV: 79340000-9)
* Διαφημιστικό υλικό (CPV: 22462000-6)
* Πακέτα λογισμικού επεξεργασίας ιστοσελίδων (CPV: 48224000-4)

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2019 και 2020 και τελικώς τον προϋπολογισμό του έργου **TELEICCE** και συγκεκριμένα τα:

* Πακέτο Εργασίας 1/ Παραδοτέο D1.2.4
* Πακέτο Εργασίας 2/ Παραδοτέο D2.2.1
* Πακέτο Εργασίας 2/ Παραδοτέο D2.2.2
* Πακέτο Εργασίας 2/ Παραδοτέο D2.2.3
* Πακέτο Εργασίας 2/ Παραδοτέο D2.2.4
* Πακέτο Εργασίας 3/ Παραδοτέο D3.2.1
* Πακέτο Εργασίας 5/ Παραδοτέο D5.2.4.

# Προϋπολογισμός

Το Επιμελητήριο Αχαΐας Ν.Π.Δ.Δ. για τις ανάγκες υλοποίησης του έργου με ακρωνύμιο **«TeleICCE»** και τίτλο **«Promotion of Teleworking and Massive Open Online Courses (MOOC) Training for increased Cluster Competitiveness and Employment»** το οποίο έχει ενταχθεί στο Επιχειρησιακό Πρόγραμμα «Interreg Ελλάδα – Ιταλία» και έχει λάβει κωδικό 5003484 προτίθεται να υλοποιήσει εντός του 2019 & 2020 τα κάτωθι Παραδοτέα:

Πίνακας - ΠΙΝΑΚΑΣ ΠΕΡΙΓΡΑΦΗΣ ΥΠΗΡΕΣΙΩΝ & ΠΡΟΫΠΟΛΟΓΙΣΜΟΥ

|  |  |  |  |
| --- | --- | --- | --- |
| **Αριθμός και τίτλος Παραδοτέου** | **Περιγραφή Υπηρεσιών** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| **ΤΜΗΜΑ Α** | **D1.2.4 - Project Meetings** - Διοργάνωση μιας συνάντησης εταίρων έργου στη Πάτρα | **806,45** | **1.000,00** |
| **D2.2.1 - Dissemination Strategy & Identity** -Ανάπτυξη στρατηγικής διάχυσης και δημιουργία ταυτότητας έργου | **1.612,90** | **2.000,00** |
| **D2.2.3 - Informative material** - Ενημερωτικό υλικό έργου | **3.790,32** | **4.700,00** |
| **D3.2.1 – Workshop organization** - Διοργάνωση εργαστηρίου | **645,16** | **800,00** |
| **D5.2.4 - Application pack on Integration with formal & informal LLL and entrepreneurship actors** - Πακέτο εφαρμογής για την ένταξη με επίσημους και άτυπους φορείς LLL και επιχειρηματικότητας | **1.693,55** | **2.100,00** |
| **ΤΜΗΜΑ Β** | **D2.2.2 - Social Media & Website** - Ανάπτυξη και διαχείριση προφίλ κοινωνικών δικτύων και ηλεκτρονικής σελίδας του έργου | **2.822,58** | **3.500,00** |
| **ΤΜΗΜΑ Γ** | **D2.2.4 - Awareness raising events** - Διοργάνωση ενημερωτικών εκδηλώσεων | **1.854,84** | **2.300,00** |
| **ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ** | | **13.225,81** | **16.400,00** |

# Χρόνος & Τρόπος Υποβολής Προσφορών

Καλούνται νομικά ή φυσικά πρόσωπα που έχουν εμπειρία στα άνωθεν αντικείμενα και πληρούν τις προδιαγραφές επάρκειας του Παραρτήματος Β «Προδιαγραφές Επάρκειας Αναδόχου», να υποβάλλουν εγγράφως τις προσφορές τους στο πρωτόκολλο της γραμματείας του Επιμελητηρίου Αχαΐας στην έδρα της υπηρεσίας μας (Μιχαλακοπούλου 58, ΤΚ 26221, Πάτρα, 1ος όροφος). Καταληκτική ημερομηνία παραλαβής των φυσικών φακέλων προσφορών από τη γραμματεία του Επιμελητηρίου Αχαΐας είναι **17/10/2019, ημέρα Πέμπτη και** **ώρα 12.00 μμ**.

Ο συνολικός προϋπολογισμός του προς ανάθεση έργου ανέρχεται σε 12.580,65 € πλέον ΦΠΑ (15.600,00€ συμπεριλαμβανομένου ΦΠΑ και κρατήσεων).

Οι προσφορές των συμμετεχόντων στο διαγωνισμό θα πρέπει να αφορούν:

* Όλα τα ΤΜΗΜΑΤΑ (Α-Β-Γ)
* Ένα ή δύο ΤΜΗΜΑΤΑ (Α-Β ή Α-Γ ή Β –Γ ή μόνο το Α, ή μόνο το Β, ή μόνο το ΤΜΗΜΑ Γ)

Για κάθε Τμήμα των ζητούμενων υπηρεσιών της Ανακοίνωσης θα υπάρξει ξεχωριστή Σύμβαση.

# Περιεχόμενο Προσφορών

Οι φάκελοι των προσφορών θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ ΠΡΟΘΕΣΗΣ ΠΡΟΜΗΘΕΙΑΣ ΥΠΗΡΕΣΙΩΝ ΔΗΜΟΣΙΟΤΗΤΑΣ για την υλοποίηση του έργου TELEICCE του Προγράμματος Interreg V-A Greece–Italy (EL-IT) 2014-2020.

Ο φάκελος κάθε υποψηφίου μπορεί να περιέχει σφραγισμένους υποφακέλους, χωρίς αυτό όμως να είναι προαπαιτούμενο. Στη περίπτωση υποφακέλων θα πρέπει να αναφέρεται στο εξωτερικό του το περιεχόμενο τους π.χ. Δικαιολογητικά, Τεχνική Προσφορά, Οικονομική Προσφορά.

Ως δικαιολογητικά συμμετοχής ο φάκελος κάθε υποψήφιου Αναδόχου πρέπει να περιλαμβάνει:

**Α1.**  **Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’αριθμ. Πρωτ. 624/09-07-2019 Πρόσκλησης τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**Α2.** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας 2 φορές την εβδομάδα για όσο διαρκεί το κάθε Παραδοτέο.
* Για τυχόν συναντήσεις που θα διοργανωθούν στο πλαίσιο των συμβάσεων θα παραδοθεί πλήρες τεκμηριωτικό υλικό σε ψηφιακή μορφή που θα περιλαμβάνει κατ' ελάχιστον το πρόγραμμα της συνάντησης, τη λίστα των συμμετεχόντων, τυχόν παρουσιάσεις, πρακτικά, φωτογραφικό υλικό, τυχόν αποδεικτικά αποστολής πρόσκλησης σε ενδιαφερόμενους κλπ.
* Σε κάθε είδους ενέργειας επικοινωνίας θα ακολουθούνται οι οδηγίες – κατευθυντήριες γραμμές του Προγράμματος Ελλάδα - Ιταλία 2014-2020 (χρήση λογοτύπων, σημαιών, συγχρηματοδότησης κ.λπ.) για τις οποίες είναι υπεύθυνος ο Ανάδοχος και μπορεί να αντλήσει πληροφορίες από το <https://greece-italy.eu/communication-toolkit/>
* Δαπάνες οι οποίες θα προκύψουν από τη μετακίνηση του αναδόχου για τυχόν συναντήσεις με ενδιαφερόμενους φορείς και την ομάδα έργου του Επιμελητηρίου Αχαΐας βαραίνουν τον ίδιο.

**Α3.** Αντίγραφο από τα **Στοιχεία Μητρώου / Νομικού Προσώπου ή Φυσικού Προσώπου από TAXIS** (www.gsis.gr).

**Α4. Φορολογική και ασφαλιστική ενημερότητα** του Φυσικού/ Νομικού προσώπου σε ισχύ.

Υποψήφιος που δεν συμπεριλάβει όλα τα άνωθεν Δικαιολογητικά, αποκλείεται από τη συνέχεια της Διαδικασίας Αξιολόγησης.

Ως δικαιολογητικά για την απόδειξη της τεχνικής επάρκειας του υποψηφίου αναδόχου ο φάκελος κάθε υποψηφίου θα πρέπει να περιλαμβάνει τα κάτωθι:

**Β1. Σύντομο βιογραφικό – προφίλ** το φυσικού/ νομικού προσώπου καθώς και βιογραφικά σημειώματα και αποδεικτικά εμπειρίας για την ομάδα έργου σε περίπτωση που χρησιμοποιείται τέτοια ώστε να καλύπτονται οι απαιτήσεις του Παραρτήματος Α - Ελάχιστες Προδιαγραφές Παραδοτέων και του Παραρτήματος Β - Προδιαγραφές Επάρκειας Αναδόχου.

**Β2. Πίνακα έργων** σχετικών με τις ζητούμενες υπηρεσίες (αναλόγως των Τμημάτων στα οποία συμμετέχει ο υποψήφιος ανάδοχος)**,** συνοδευόμενο με αντίστοιχες βεβαιώσεις καλής εκτέλεσης ή άλλα αποδεικτικά μέσα ώστε να καλύπτονται οι απαιτήσεις του Παραρτήματος Α - Ελάχιστες Προδιαγραφές Παραδοτέων και του Παραρτήματος Β - Προδιαγραφές Επάρκειας Αναδόχου.

**Β3. Μεθοδολογία και προσέγγιση του έργου** σε αντιστοιχία με τα Τμήματα (Α,Β,Γ) υπηρεσιών που έχει επιλέξει ο κάθε υποψήφιος. Θα πρέπει να δικαιολογεί:

* Την σε βάθος κατανόηση του για το αντικείμενο, τις απαιτήσεις και τις ιδιαιτερότητες του κάθε επιλεγμένου Τμήματος.
* Την αποτύπωση σε διάφορα στάδια - φάσεις του Τμήματος σε ένα αναλυτικό χρονο-διάγραμμα Έργου και επισήμανση κρίσιμων οροσήμων.
* Την περιγραφή πιθανών επιπλέον υπηρεσιών που πρόκειται να προσφερθούν στο πλαίσιο του Έργου και που κατά την αντίληψη του είναι απαραίτητα για την επιτυχή υλοποίηση του.

Τέλος, ο κάθε υποψήφιος ανάδοχος υποβάλει οικονομική προσφορά:

**Γ1.** **Οικονομική Προσφορά** για την εν λόγω Προμήθεια βάσει του **Παραρτήματος Γ**. Η οικονομική προσφορά του υποψηφίου αναδόχου, **επί ποινή αποκλεισμού**, θα πρέπει να μην υπερβαίνει τον προϋπολογισμό ανά Παραδοτέο, Τμήμα και το Συνολικό Προϋπολογισμό.

Αναντιστοιχία μεταξύ τεχνικής προσφοράς και οικονομικής προσφοράς αποτελεί λόγο απόρριψης της προσφοράς.

Εάν στο διαγωνισμό οι προσφερόμενες τιμές είναι υπερβολικά χαμηλές, θα εξετάζονται λεπτομερώς οι προσφορές πριν την έκδοση της απόφασης κατακύρωσης. Για το λόγο αυτό θα ζητηθούν από τον προσφέροντα να παρασχεθούν εγγράφως οι αναγκαίες διευκρινήσεις σχετικά με το οικονομικό χαρακτήρα της διαδικασίας όπως αυτά ορίζονται στα άρθρα 88-89 του Ν. 4412/2016.

# Διαδικασία αξιολόγησης

Η αξιολόγηση των προσφορών θα γίνει ανά ομάδα υπηρεσιών (Α – Β – Γ).

Για την αξιολόγηση των προσφορών λαμβάνονται υπόψη τα παρακάτω στοιχεία:

α. Η συμφωνία της προσφοράς προς τους όρους και τις τεχνικές προδιαγραφές της Ανακοίνωσης.

β. Η προσφερόμενη τιμή

γ. Η βαθμολόγηση βάση κριτηρίων Κατά την αξιολόγηση και την κατάταξη των προσφορών για την επιλογή της πλέον συμφέρουσας από οικονομικής άποψης, αξιολογούνται μόνο οι προσφορές που έχουν κριθεί ως αποδεκτές και σύμφωνες με τους λοιπούς όρους της διακήρυξης.

Κριτήριο ανάθεσης της Σύμβασης ανά ΤΜΗΜΑ είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

Πίνακας - ΠΙΝΑΚΑΣ ΚΡΙΤΗΡΙΩΝ ΤΕΧΝΙΚΗΣ ΠΡΟΣΦΟΡΑΣ

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| **Κ1** | Σύντομο βιογραφικό – προφίλ του φυσικού/ νομικού προσώπου, σύμφωνα με τα αναφερόμενα στο κεφάλαιο «Περιεχόμενο Προσφορών» και τη παράγραφο Β1 | **30%** |
| **Κ2** | Πίνακα έργων σχετικών με τις ζητούμενες υπηρεσίες του φυσικού/ νομικού προσώπου, σύμφωνα με τα αναφερόμενα στο κεφάλαιο «Περιεχόμενο Προσφορών» και τη παράγραφο Β2 | **30%** |
| **Κ3** | Μεθοδολογία και προσέγγιση του έργου, σύμφωνα με τα αναφερόμενα στο κεφάλαιο «Περιεχόμενο Προσφορών» και τη παράγραφο Β3 | **40%** |
|  | **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | **100%** |

Η βαθμολόγηση κάθε κριτηρίου αξιολόγησης κυμαίνεται από 100 όταν καλύπτονται ακριβώς μέχρι 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου, όπως περιγράφεται στον ανωτέρω πίνακα. Προσφορές με βαθμολογία σε κάποιο κριτήριο μικρότερη του 100, συνεπάγεται ότι δεν καλύπτει τις ελάχιστες προδιαγραφές και συνεπώς απορρίπτονται.

Σε κάθε περίπτωση η Επιτροπή Διενέργειας Διαγωνισμών είναι υπεύθυνη για τη βαθμολόγηση της Τεχνικής Προσφοράς των υποψηφίων αναδόχων.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς i υπολογίζεται με βάση τον παρακάτω τύπο :

Τi = σ1χΚ1 + σ2χΚ2 +σ3χΚ3

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Βαθμολόγηση Οικονομικών Προσφορών. Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το γινόμενο του πηλίκου της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πι.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

ΣΒi= 80 x (Ti/Tmax) + 20 x (Πmin/Πi)

Όπου:

* Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.
* Ti η συνολική βαθμολογία της Τεχνικής Προσφοράς i (βλ. πίνακα κριτηρίων)
* Πmin η συνολική αξία της προσφοράς με τη μικρότερη τιμή
* Πi η συνολική αξία της προσφοράς i
* ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.

Με τον Ανάδοχο θα υπογραφεί σχετική σύμβαση.

Η αποπληρωμή της προμήθειας θα γίνει ανάλογα με την ταμειακή ρευστότητα του έργου.

Η πληρωμή θα γίνει με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

Υπεύθυνος επικοινωνίας: κ. Παναγιώτης Βαφείδης, τηλ. 2610241244, [pvafeidis@e-a.gr](mailto:pvafeidis@e-a.gr)

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

# Παράρτημα Α – Ελάχιστες Προδιαγραφές Παραδοτέων

Ελάχιστες Προδιαγραφές για την Προμήθεια **«Υπηρεσιών επικοινωνίας και διοργάνωσης εκδηλώσεων»** συνολικής αξίας έως 16.400,00€ συμπεριλαμβανομένου του ΦΠΑ και όλων των νόμιμων κρατήσεων, στα πλαίσιο υλοποίησης του έργου «**TELEICCE** – Promotion of Teleworking and Massive Open Online Course (MOOC) Training for Increased Cluster Competitiveness and Employment» του προγράμματος Ευρωπαϊκής Εδαφικής Συνεργασίας INTERREG Ελλάδα Ιταλία 2014-2020.

Τα παραδοτέα της πρόσκλησης χωρίζονται σε Τμήματα λόγω διαφορετικής φύσεως και χρόνου παράδοσης. Οι υποψήφιοι μπορούν να υποβάλουν προσφορές για ένα (1) έως και τρία (3) τμήματα οι οποίες όμως θα εξεταστούν και αξιολογηθούν ξεχωριστά και ανά τμήμα.

ΤΜΗΜΑ Α – 10.600,00€

**WP1/D1.2.4 - Project Meetings.** (Διοργάνωση συνάντησης εταίρων έργου στη Πάτρα). Προϋπολογισμός **1.000,00€** (συμπ. ΦΠΑ 24% και όλες οι νόμιμες κρατήσεις). Υπηρεσίες διοργάνωσης εκδηλώσεων (CPV: 79952000-2).

**WP2/D2.2.1 - Dissemination Strategy & Identity** (Ανάπτυξη στρατηγικής διάχυσης και δημιουργία ταυτότητας έργου). Προϋπολογισμός **2.000,00€** (συμπ. ΦΠΑ 24% και όλες οι νόμιμες κρατήσεις). Υπηρεσίες παροχής συμβουλών σε θέματα δημοσίων σχέσεων (CPV: 79416200-5).

**WP2/D2.2.3 - Informative material** (Ενημερωτικό υλικό έργου). Προϋπολογισμός **4.700,00€** (συμπ. ΦΠΑ 24% και όλες οι νόμιμες κρατήσεις). Υπηρεσίες γραφικού σχεδιασμού (CPV: 79822500-7), Τυπωμένα βιβλία, διαφημιστικά φυλλάδια και ενημερωτικά έντυπα (CPV: 22100000-1)

**WP3/D3.2.1 - Workshop organization** (Διοργάνωση εργαστηρίου). Προϋπολογισμός **800,00€** (συμπ. ΦΠΑ 24% και όλες οι νόμιμες κρατήσεις). Υπηρεσίες διοργάνωσης εκδηλώσεων (CPV: 79952000-2).

**WP5/D5.2.4 - Application pack on Integration with formal & informal LLL and entrepreneurship actors** (Πακέτο εφαρμογής για την ένταξη με επίσημους και άτυπους φορείς LLL και επιχειρηματικότητας). Προϋπολογισμός **2.100,00€** (συμπ. ΦΠΑ 24% και όλες οι νόμιμες κρατήσεις). Υπηρεσίες διαφήμισης και μάρκετινγκ (CPV: 79340000-9), Διαφημιστικό υλικό (CPV: 22462000-6), Τυπωμένα βιβλία, διαφημιστικά φυλλάδια και ενημερωτικά έντυπα (CPV: 22100000-1)

ΤΜΗΜΑ Β – 3.500,00€

**WP2/D2.2.2 - Social Media & Website** (Ανάπτυξη και διαχείριση προφίλ κοινωνικών δικτύων και ηλεκτρονικής σελίδας του έργου). Προϋπολογισμός **3.500,00€** (συμπ. ΦΠΑ 24% και όλες οι νόμιμες κρατήσεις). Υπηρεσίες παροχής συμβουλών σε θέματα δημοσίων σχέσεων (CPV: 79416200-5), Υπηρεσίες διαφήμισης και μάρκετινγκ (CPV: 79340000-9), Πακέτα λογισμικού επεξεργασίας ιστοσελίδων (CPV: 48224000-4)

ΤΜΗΜΑ Γ – 2.300,00€

**WP2/D2.2.4 - Awareness raising events** (Διοργάνωση ενημερωτικών εκδηλώσεων). Προϋπολογισμός **2.300,00€** (συμπ. ΦΠΑ 24% και όλες οι νόμιμες κρατήσεις). Υπηρεσίες διοργάνωσης εκδηλώσεων (CPV: 79952000-2).

**ΣΥΝΟΛΙΚΟΣ Προϋπολογισμός: 15.600,00€ (συμπεριλαμβανόμενου ΦΠΑ 24% και όλων των νόμιμων κρατήσεων.)**

# Σύντομη περιγραφή έργου

Το Επιμελητήριο Αχαΐας συμμετέχει ως εταίρος στο έργο με τίτλο «Promotion of Teleworking and Massive Open Online Course (MOOC) Training for Increased Cluster Competitiveness and Employment» και ακρωνύμιο TeleICCE, το οποίο εγκρίθηκε στη 1η πρόσκληση του Προγράμματος Interreg Ελλάδα – Ιταλία, υπό τον Άξονα Προτεραιότητας 1 “Innovation and Competitiveness”, Ειδικό Στόχο 1.1 - Delivering innovation support services and developing clusters across borders to foster competitiveness.

Το Εταιρικό Σχήμα αποτελείται από:

* ΕΛΛΗΝΙΚΟ ΑΝΟΙΚΤΟ ΠΑΝΕΠΙΣΤΗΜΙΟ
* ΕΠΙΜΕΛΗΤΗΡΙΟ ΑΧΑΪΑΣ
* ΠΑΝΕΠΙΣΤΗΜΙΟ ΙΟΝΙΩΝ ΝΗΣΩΝ
* IFOA - INSTITUTO FORMAZIONE OPERATORI AZIENDALI
* CNA Brindisi - NATIONAL CONFEDERATION OF CRAFTS AND SMALL AND MEDIUM-SIZED ENTERPRISE Brindisi

Σκοπός του έργου είναι η προώθηση και υιοθέτηση ενός καινοτόμου επιχειρηματικού μοντέλου (b2f/business-to-freelancer), το οποίο δύναται να ενισχύσει την ανταγωνιστικότητα των ΜΜΕ και την απασχόληση των επαγγελματιών, και διευκολύνεται πλέον από τις Τεχνολογίες Πληροφορικής και Επικοινωνιών και τα Εργαλεία Ανάπτυξης Δεξιοτήτων. Συγκεκριμένα θα προωθηθούν στις ΜΜΕ και τους επαγγελματίες, εργαλεία όπως πλατφόρμες τηλεργασίας/εύρεσης εργασίας και πλατφόρμες Μαζικών Ελεύθερων Διαδικτυακών Μαθημάτων-MOOCs για την ανάπτυξη δεξιοτήτων με σκοπό την βελτίωση της ανταγωνιστικότητας των ΜΜΕ και των επαγγελματιών.

Σήμερα υπάρχουν πολλές πλατφόρμες Αυτόνομης Εύρεσης Εργασίας (Upwork, Freelancer, Guru κ.λπ.), οι οποίες μπορούν να εξυπηρετήσουν

ένα μοντέλο B2F, αλλά έως τώρα δεν υπάρχει σημαντική υιοθέτηση του μοντέλου αυτού από τις ΜΜΕ και τους ελεύθερους επαγγελματίες στην επιλέξιμη περιοχή.

Επιπρόσθετα, υπάρχουν στο διαδίκτυο πολυάριθμες πλατφόρμες για Μαζικά Ανοικτά Διαδικτυακά Μαθήματα (MOOC - Massive Open Online Courses) όπως τα Coursera, Udemy, P2PU και άλλες ανεξάρτητες Πλατφόρμες Ινστιτούτων Τριτοβάθμιας Εκπαίδευσης και μη, που θα μπορούσαν να εκσυγχρονίσουν τις δεξιότητες των επαγγελματιών ώστε να είναι πιο δημιουργικοί και παραγωγικοί και ως εκ τούτου πιο ανταγωνιστικοί στα επαγγελματικά τους αντικείμενα.

Συνεπώς, η οργανωμένη παρουσίαση για την η ευρεία υιοθέτηση των δωρεάν πλατφόρμων B2F τηλεργασίας και MOOC από τις ΜΜΕ και τους ελεύθερους επαγγελματίες θα αποφέρει οφέλη και για τις δύο ομάδες τελικών χρηστών με πολλαπλούς τρόπους, συμπεριλαμβανομένου του μειωμένου λειτουργικού κόστους για τις ΜΜΕ μέσω της τηλεργασίας, πρόσβαση των ΜΜΕ σε επαγγελματίες με τις απαιτούμενες δεξιότητες σε μια ευρύτερη γεωγραφική περιοχή, η ενίσχυση των δεξιοτήτων του εργατικού δυναμικού με τη χρήση τεχνικών εξ αποστάσεως εκπαίδευσης και τέλος η δημιουργία ευκαιριών απασχόλησης για άτομα που είναι εξειδικευμένα αλλά για κάποιο λόγο (μόνιμο ή προσωρινό) εμποδίζονται να ενταχθούν στο εργατικό δυναμικό με φυσικά μέσα, όπως οι θηλάζουσες μητέρες ή οι άνθρωποι με αναπηρίες.

Το TeleICCE δεν στοχεύει στην ανάπτυξη μιας ακόμα πλατφόρμας τηλε-εργασίας ή τηλε-εκπαίδευσης, αλλά στο να προκαλέσει την ευαισθητοποίηση και το ενδιαφέρον για τη χρήση τους, παρουσιάζοντάς τες με έναν διαρθρωμένο τρόπο (π.χ. ανά τομέα της αγοράς) και στην παροχή υποστήριξης και κατάρτισης στις ΜΜΕ και στους ελεύθερους επαγγελματίες σχετικά με τον τρόπο εκμετάλλευσης τέτοιων πλατφορμών, ώστε να αυξήσουν την ανταγωνιστικότητά τους και την απασχόληση αντίστοιχα. Στόχος του έργου είναι να αναδείξει την προστιθέμενη αξία τέτοιων πλατφορμών στους τελικούς χρήστες μέσω της ευαισθητοποίησης, της κατάρτισης και της εφαρμογής πιλοτικών σχεδίων που θα λειτουργήσουν ως βέλτιστες πρακτικές.

# TMHMA A - 10.600,00€

## D1.2.4 Project Meetings - Προδιαγραφές Παραδοτέου

Προϋπολογισμός 1.000€ (συμπ. ΦΠΑ 24% και νόμιμων κρατήσεων)

Το παραδοτέο αφορά **τη διοργάνωση της 4ης συνάντησης εταίρων** στη Πάτρα στις αρχές του 2020, σε ημερομηνία που θα καθοριστεί μεταγενέστερα από την Αναθέτουσα σε συνεννόηση με το εταιρικό σχήμα.

Οι προδιαγραφές του Παραδοτέου περιλαμβάνουν:

1. Αίθουσα χωρητικότητας 20 ατόμων για 2 ημέρες που θα διατεθεί από την Αναθέτουσα
2. Laptop για τις παρουσιάσεις. Projector, οθόνη παρουσίασης, μικροφωνική εγκατάσταση, παροχή internet θα διατεθεί από την Αναθέτουσα
3. Παροχή 2 coffee breaks (καφές, 2 είδη χυμού, 2 είδη αναψυκτικού, νερό, 2 είδη κέικ, 2 είδη βουτήματα) για 20 άτομα την φορά.
4. Ένα επίσημο δείπνο για 20 άτομα σε εστιατόριο που θα καθοριστεί σε συνεργασία με την Αναθέτουσα. Μέσο κόστος 30€/άτομο. Πρώτο πιάτο που θα αποτελείται από 3 ορεκτικά, σαλάτες 2 ειδών, κυρίως πιάτο επιλογής από 3 είδη, επιδόρπιο επιλογής από 3 είδη, ποτά. Να προτιμηθούν τοπικά προϊόντα.
5. Ένα catering (lunch break μπουφέ) για 20 άτομα στο χώρο εργασίας, τη 2η ημέρα, (1 είδος κρύων εδεσμάτων, 1 είδος ζεστών εδεσμάτων, σαλάτα, επιδόρπιο, ποτά). Το μενού θα καθοριστεί σε συνεργασία με την Αναθέτουσα αρχή. Να προτιμηθούν τοπικά προϊόντα.
6. Υπηρεσία γραμματείας για 2 ημέρες (τουλάχιστον 2 άτομα κάθε ημέρα του 2ημέρου, τήρηση παρουσιολογίων)
7. Υπηρεσία τήρησης πρακτικών για 2 ημέρες στην Αγγλική (θα δοθούν σε ηλεκτρονική μορφή .doc)
8. Υπηρεσία τήρησης φωτογραφικού αρχείου (τουλάχιστον ψηφιακές 30 φωτογραφίες)

Το Παραδοτέο θα πρέπει να έχει ολοκληρωθεί έως και το τέλος 2/2020.

## D2.2.1 Dissemination Strategy & Identity - Προδιαγραφές Παραδοτέου

Προϋπολογισμός 2.000€ (συμπ. ΦΠΑ 24% και νόμιμων κρατήσεων)

Στα πλαίσια του Παραδοτέου, ο Ανάδοχος θα εκπονήσει μελέτη για την ανάπτυξη του πλάνου επικοινωνίας του έργου, θα σχεδιάσει το επίσημο λογότυπο του έργου και τα βασικά γραφιστικά στοιχεία που θα χρησιμοποιηθούν στο υλικό και στα μέσα προώθησης (website, social media).

**Το πλάνο επικοινωνίας** θα βασισθεί στους κανόνες διαχείρισης και επικοινωνίας του Προγράμματος και στο θεσμικό πλαίσιο που διέπει τους φορείς – εταίρους του έργου και θα λειτουργήσει ως οδηγός για το εταιρικό σχήμα για την επίτευξη των στόχων επικοινωνίας του έργου.

Βασικός στόχος του πλάνου επικοινωνίας είναι η πληρέστερη δυνατή ενημέρωση και ευαισθητοποίηση των ενδιαφερόμενων δυνητικών δικαιούχων και δικαιούχων καθώς και της κοινής γνώμης γενικότερα, σε κεντρικό και περιφερειακό επίπεδο, για τους σκοπούς, τις κατευθύνσεις, τις προτεραιότητες και τις δράσεις του έργου και για τη συμβολή του Προγράμματος Ελλάδα – Ιταλία 2014 – 2020, μέσω της χρήσης ενός επιλεγμένου φάσματος επικοινωνιακών ενεργειών και μέσων προβολής.

Το πλάνο επικοινωνίας:

1. θα καθορίζει τις ομάδες στόχους,
2. θα καθορίζει τα μέσα και τα εργαλεία της επικοινωνίας ανά ομάδα στόχο,
3. θα προσδιορίζει με σαφήνεια, λεπτομέρεια και σε επίπεδο χρονοπρογραμματισμού όλες τις δράσεις επικοινωνίας για όλο το έργο και για όλους τους εταίρους σύμφωνα με τα προβλεπόμενα στο τεχνικό δελτίο του έργου,
4. θα προσδιορίζει με σαφήνεια όλες τις λεπτομέρειες ενός ολοκληρωμένου πλάνου επικοινωνίας, σύμφωνα με τις ιδιαίτερες απαιτήσεις του Προγράμματος και των ιδιαίτερων απαιτήσεων του έργου και των εταίρων.

Επίσης, ο υποψήφιος ανάδοχος δύναται να προσθέσει ότι επιπρόσθετο κρίνει ή κριθεί απαραίτητο, σε συνεννόηση με την αναθέτουσα αρχή, για την επίτευξη ενός ολοκληρωμένου σχεδίου επικοινωνίας του έργου.

O ανάδοχος θα συνεργασθεί για την υλοποίηση του ανωτέρω παραδοτέου με την ομάδα έργου της αναθέτουσας αρχής και τους λοιπούς εταίρους του έργου κατόπιν συνεννόησης. Το παραδοτέο θα παραχθεί στην Αγγλική γλώσσα.

Ο ανάδοχος μετά την ολοκλήρωση του παραδοτέου D2.2.1 και μέχρι το τέλος της σύμβασης θα παρακολουθεί την εφαρμογή του πλάνου επικοινωνίας σε συνεργασία με το εταιρικό σχήμα, θα καταγράφει τους δείκτες υλοποίησης του πλάνου επικοινωνίας και θα ενημερώνει για την εξέλιξη την ομάδα έργου του Επιμελητηρίου Αχαΐας. Εφ’ όσον απαιτηθεί θα υλοποιήσει και τις όποιες προσαρμογές / βελτιώσεις σε συνεννόηση με την ομάδα έργου του Επιμελητηρίου Αχαΐας.

Επιπλέον, ο Ανάδοχος είναι υπεύθυνος για τον σχεδιασμό **του επίσημου λογοτύπου του έργου** σύμφωνα με τις επίσημες οδηγίες του προγράμματος που βρίσκονται στο url: <https://greece-italy.eu/wp-content/uploads/2018/12/Communication-guide-for-beneficiaries.pdf> καθώς και των γραφιστικών στοιχείων που θα απαιτηθούν στα Παραδοτέα D2.2.2, D2.2.3, D3.2.1 και D5.2.4. Συγκεκριμένα, το λογότυπο του προγράμματος θα πρέπει να αναπτυχθεί σε τουλάχιστον 3 format και υψηλή ανάλυση με αναλογίες διαστάσεων και αποχρώσεις που περιγράφονται στις άνωθεν οδηγίες.

Ομοίως και για τα λοιπά γραφιστικά στοιχεία ταυτότητας του έργου, που θα χρησιμοποιηθούν στα website και τα social media, στα booklets, στα 3πτυχα, banners κλπ.

Για όλο το προαναφερθέν υλικό ο ανάδοχος μεταβιβάζει αυτόματα, τα νόμιμα πνευματικά δικαιώματα των ψηφιακών σχεδίων στην Αναθέτουσα, δίνοντάς της άδεια χρήσης χωρίς περιορισμούς, οπουδήποτε και οποτεδήποτε, χωρίς να είναι απαραίτητη η έγγραφη άδειά της, με την ολοκλήρωση των εργασιών και την εξόφληση του ποσού.

Το Παραδοτέο θα πρέπει να έχει ολοκληρωθεί έως και τέλος 10/2019.

## D2.2.3 Informative material - Προδιαγραφές Παραδοτέου

Προϋπολογισμός 4.700€ (συμπ. ΦΠΑ 24% και νόμιμων κρατήσεων)

1. 500 βιβλιαράκια (booklets) 12 σελίδων συμπεριλαμβανομένου εξώ/οπισθόφυλλου, διπλής όψης (Project leaflet) σε Αγγλικά και Ελληνικά, μεγέθους Α5, έγχρωμα, τετραχρωμίας με βερνίκι και με χαρτί velvet 135 gr (σχεδιασμός και εκτύπωση). Στο σχεδιασμό θα συμπεριληφθεί το λογότυπο του έργου, του προγράμματος και των εταίρων καθώς και άλλων στοιχείων ταυτότητας του έργου. Βιβλιοδεσία με καρφίτσα.
2. Τα κείμενα θα δοθούν από την αναθέτουσα αρχή στα Ελληνικά και είναι ευθύνη του αναδόχου να τα μεταφράσει στα Αγγλικά.
3. 2000 φυλλάδια δίπτυχα, με πίκμανση, μεγέθους Α4, 4χρωμία, εκτύπωση 2 όψεων, σε χαρτί 150gr velvet, 4 διαφορετικές μακέτες.
4. 500 φάκελοι εντύπων (folder) Α4, τύπου συνεδρίου, διαστάσεων 23cm x 32cm (κλειστό), εκτύπωση σε 4χρωμία, χαρτί 300γρ velvet, πλαστικοποίηση ματ και τσέπη, με ράχη. Στο σχεδιασμό θα συμπεριληφθεί το λογότυπο του έργου, του προγράμματος και των εταίρων καθώς και άλλων στοιχείων ταυτότητας του έργου, αγγλική γλώσσα (σχεδιασμός και εκτύπωση).
5. 500 στυλοί μπλε μελανιού, με το έγχρωμο λογότυπο του έργου (σχεδιασμός και παραγωγή).
6. 500 πάνινες τσάντες, από βαμβάκι τουλάχιστον 120gr/m2, διαστάσεων τουλάχιστον 30x35cm με κοντό χερούλι 30 cm, με το έγχρωμο λογότυπο του έργου (σχεδιασμός και εκτύπωση).
7. 500 σημειωματάρια σημειώσεων Α5 με εκτύπωση του λογοτύπου του έργου στο εξώφυλλο και σε κάθε εσωτερική σελίδα, χωρίς γραμμές, τουλάχιστον 50 φύλλων, χαρτί 80 gr, ψαροκολλητό (σχεδιασμός και εκτύπωση).
8. 2 Rollup Banners διαστάσεων 200x80-85 cm με επιδαπέδιο stand αλουμινίου εσωτερικού χώρου και θήκη μεταφοράς, ψηφιακή εκτύπωση σε μουσαμά, τετραχρωμία 1 όψη (σχεδιασμός και εκτύπωση).

Ο ανάδοχος είναι υποχρεωμένος να παραδώσει το προωθητικό υλικό στην έδρα του Επιμελητηρίου, Μιχαλακοπούλου 58, Τ.Κ 26221,2ος όροφος.

Το Παραδοτέο θα πρέπει να έχει ολοκληρωθεί έως και το τέλος του 11/2019.

## D3.2.1 Workshop organization- Προδιαγραφές Παραδοτέου

Προϋπολογισμός 800€ (συμπ. ΦΠΑ 24% και νόμιμων κρατήσεων)

Στo workshop θα πραγματοποιηθεί η ανακοίνωση και περαιτέρω συζήτηση των συμπερασμάτων άλλου Παραδοτέου (D3.2.1 - Οργάνωση και λειτουργία Ομάδας Εστίασης και διεξαγωγή έρευνας ερωτηματολογίων).

Το workshop θα είναι τύπου ανοικτή εκδήλωση με συμμετέχοντες από όλο το φάσμα των ενδιαφερόμενων μερών, επιχειρήσεις, επαγγελματίες, εργοδότες, εργαζόμενοι, φορείς χάραξης πολιτικής, πάροχοι κατάρτισης. Σκοπός του workshop είναι να παρουσιαστούν και επιβεβαιωθούν τα αποτελέσματα των συζητήσεων στο focus group και αν είναι δυνατόν να συλλεχθεί μια πρώτη αντίδραση από τα συμμετέχοντα μέρη.

1. Αίθουσα χωρητικότητας 60 ατόμων για 1 ημέρα που θα διατεθεί από την Αναθέτουσα
2. Laptop για τις παρουσιάσεις. Projector, οθόνη παρουσίασης, μικροφωνική εγκατάσταση, παροχή internet θα διατεθεί από την Αναθέτουσα
3. Παροχή 2 coffee breaks (καφές, 2 είδη χυμού, 2 είδη αναψυκτικού, νερό, 2 είδη κέικ, 2 είδη βουτήματα) για 20 άτομα την φορά
4. Υπηρεσία γραμματείας για 1 ημέρα (τήρηση παρουσιολογίου)
5. Υπηρεσία τήρησης πρακτικών στην Αγγλική (θα δοθούν σε ηλεκτρονική μορφή .doc)
6. Υπηρεσία τήρησης φωτογραφικού αρχείου (τουλάχιστον ψηφιακές 30 φωτογραφίες)
7. Υπηρεσία πρόσκλησης ενδιαφερόμενων μερών (επιχειρήσεις, επαγγελματίες, εργοδότες, εργαζόμενοι, φορείς χάραξης πολιτικής, πάροχοι κατάρτισης)

Το Παραδοτέο θα πρέπει να έχει ολοκληρωθεί έως και τα μέσα του 11/2019.

## D5.2.4 Application pack on Integration with formal & informal LLL and entrepreneurship actors (HEIs, VETs, business umbrella actors etc) - Προδιαγραφές Παραδοτέου

Προϋπολογισμός 2.100€ (συμπ. ΦΠΑ 24% και νόμιμων κρατήσεων)

1. 300 φυλλάδια τρίπτυχα, με πίκμανση, μεγέθους Α4, 4χρωμία, εκτύπωση 2 όψεων, σε χαρτί 150gr velvet.
2. 300 USB flash memory sticks με το λογότυπο του έργου (έγχρωμο), χωρητικότητας τουλάχιστον 16 GB έκαστο (USB 2.0 ή 3.0). Το περιεχόμενο των usb θα δοθεί από την Αναθέτουσα και είναι υποχρέωση του Αναδόχου να το εισάγει στο usb.

Ο ανάδοχος είναι υποχρεωμένος να παραδώσει το προωθητικό υλικό στην έδρα του Επιμελητηρίου, Μιχαλακοπούλου 58, Τ.Κ 26221,2ος όροφος.

Το Παραδοτέο θα πρέπει να έχει ολοκληρωθεί έως και το τέλος του 3/2020.

# ΤΜΗΜΑ Β – 3.500,00€

## D2.2.2 Social Media & Website - Προδιαγραφές Παραδοτέου

Προϋπολογισμός 3.500€ (συμπ. ΦΠΑ 24% και νόμιμων κρατήσεων)

Ο Ανάδοχος θα είναι υπεύθυνος για το **σχεδιασμό και υλοποίηση της ιστοσελίδας του έργου**, για την **διαχείριση του facebook profile** καθώς και **τη δημιουργία και διαχείριση profile στο twitter** μέχρι το τέλος του έργου.

ΚΑΤΑΣΚΕΥΗ ΙΣΤΟΣΕΛΙΔΑΣ

1. Η ιστοσελίδα θα βασίζεται σε σύστημα διαχείρισης περιεχομένου (CMS) ελεύθερου – ανοιχτού λογισμικού (όπως είναι το wordpress, joomla κ.λπ.)
2. Τυχόν επεκτάσεις λειτουργικότητας της ιστοσελίδας που θα χρειαστούν, θα πρέπει να εγκαθίστανται μόνο από την επίσημη ιστοσελίδα επεκτάσεων του CMS.
3. Υποστήριξη και διαχείριση χρηστών της ιστοσελίδας μέσω ειδικού Web Based περιβάλλοντος, με καθορισμό δικαιωμάτων πρόσβασης για διαχειριστές και απλούς χρήστες.
4. Διαχείριση περιεχόμενου της ιστοσελίδας μέσω Web Based συστήματος διαχείρισης περιεχόμενου (CMS - Content Management System). Δυνατότητες εύκολης προσθήκης/ τροποποίησης του περιεχομένου ή/και της δομής από τους διαχειριστές της ιστοσελίδας. Υποστήριξη δυνατοτήτων/ features παρόμοιων με εκείνα ενός οικείου σε κάθε χρήστη, επεξεργαστή κειμένου (π.χ. cut / copy & paste, text formatting κ.λπ.).
5. Βελτιστοποίηση του website ως προς τις μηχανές αναζήτησης (SEO).
6. Υποστήριξη φόρμας επικοινωνίας (contact form), η οποία θα εμφανίζεται σε διακριτό σημείο της αρχικής σελίδας, ώστε να γίνεται άμεσα αντιληπτή. Θα υπάρχει επίσης δυνατότητα για την επιλογή των πεδίων που θα υπάρχουν στην φόρμα επικοινωνίας. Επίσης, η φόρμα επικοινωνίας θα έχει ως παραλήπτη και διαχειριστή, εξουσιοδοτημένο χρήστη, τον οποίο θα ορίσει η Αναθέτουσα Αρχή.
7. Κατά την κατασκευή, η επιλογή των επεκτάσεων της ιστοσελίδας θα πρέπει να έχει ως προτεραιότητα την ασφάλεια και την λειτουργικότητα της ιστοσελίδας.
8. Οι χρησιμοποιούμενες επεκτάσεις θα πρέπει να είναι επίσης ελεύθερης χρήσης λογισμικού.
9. Θα υπάρχει πεδίο αναζήτησης για άμεση αναζήτηση στο site. Αποφυγή οποιασδήποτε τεχνολογίας η οποία θεωρείται ξεπερασμένη όπως Flash.
10. Το περιεχόμενο θα είναι διαθέσιμο αρχικά σε 2 γλώσσες Ελληνικά και Αγγλικά και στη συνέχεια θα προστεθούν τα Ιταλικά.

ΣΧΕΔΙΑΣΜΟΣ ΙΣΤΟΣΕΛΙΔΑΣ

1. Λιτός αλλά παράλληλα σύγχρονος και ελκυστικός σχεδιασμός, χωρίς πολλά εφέ και εξειδικευμένες δυνατότητες, ώστε να μην προκαλεί σύγχυση στο χρήστη και να δίνεται έμφαση στο περιεχόμενο.
2. Το sitemap καθώς και τα κείμενα για τις διάφορες ενότητες θα συν-αποφασιστούν από κοινού με την Αναθέτουσα και θα τροποποιείται ανάλογα με τις ανάγκες (Δημιουργία μακετών αρχικής σελίδας και επιμέρους εσωτερικών σελίδων. Ηλεκτρονική αποστολή στην Αναθέτουσα, προς έγκριση. Κατόπιν της έγκρισης από την Αναθέτουσα, σχετικά με το “layout” , την προτεινόμενη δομή και το στήσιμο γενικότερα του ιστοχώρου - αρχική σελίδα και επιμέρους εσωτερικές σελίδες-, ξεκινά η διαδικασία κατασκευής της δυναμικότητας του ιστοχώρου.
3. Η ιστοσελίδα θα μπορεί να περιέχει κείμενα και οπτικοακουστικό υλικό σχετικά με το έργο. Τα κείμενα θα δοθούν στα Ελληνικά και Αγγλικά από την Αναθέτουσα, ενώ η Ιταλική μετάφραση που θα προστεθεί αργότερα θα δοθεί από άλλο εταίρο του έργου.
4. Τα βίντεο θα φιλοξενούνται στο youtube ενώ στο site θα υπάρχει player από τον οποίο ο επισκέπτης θα μπορεί να βλέπει το βίντεο χωρίς να επισκεφθεί το youtube. Οι εικόνες θα παρουσιάζονται με μοντέρνα παρουσίαση και θα υπάρχει η δυνατότητα μεγέθυνσης τους καθώς επίσης και αντιγραφής τους για ίδια χρήση του επισκέπτη.
5. Θα υπάρχουν πολλαπλά μενού και υπομενού για την εμφάνιση της πληροφορίας.
6. Ο ιστότοπος θα πρέπει να είναι σχεδιασμένος με τρόπο ώστε να είναι προσβάσιμος και εύκολα από μία πληθώρα συσκευών (pc, laptop, smartphone, tablets).
7. Ο ιστότοπος θα πρέπει να πληροί τις προδιαγραφές προσβασιμότητας από ΑμΕΑ.
8. Κοινωνική δικτύωση: Στο site θα υπάρχουν link προς όλες τα profiles στα κοινωνικά δίκτυα (facebook, twitter κλπ.) Τα κοινωνικά δίκτυα θα είναι όλα διαχειρίσιμα από προσωπικό της Αναθέτουσας.
9. Εικόνες/φωτογραφίες που θα εμπλουτίζουν την ιστοσελίδα θα πρέπει να μην είναι παλαιότερες της τριετίας και ο ανάδοχος να έχει εξασφαλίσει την άδεια χρήσης τους.
10. Η υλοποίηση θα πρέπει να έχει ολοκληρωθεί εντός 1 μήνα από την ημερομηνία υπογραφής της σύμβασης. Κατόπιν εντός 20 ημερών θα πρέπει να γίνουν οι όποιες διορθώσεις/προσθήκες ώστε να πραγματοποιηθεί η οριστική παραλαβή του.

ΦΙΛΟΞΕΝΙΑ – ΥΠΟΣΤΗΡΙΞΗ ΙΣΤΟΣΕΛΙΔΑΣ

Πέραν της κατασκευής, για τα επόμενα δύο χρόνια ο ανάδοχος θα πρέπει να εξασφαλίσει τα παρακάτω:

1. Δωρεάν φιλοξενία σε γρήγορο και αξιόπιστο server του εξωτερικού ή της Ελλάδας (αφήνεται στη κρίση του κατασκευαστή με κριτήρια αξιοπιστίας και απόδοσης) για 1 χρόνο κατ’ ελάχιστο.
2. Αγορά domain εκ μέρους του Επιμελητηρίου Αχαΐας για τουλάχιστον 2 χρόνια.
3. Συντήρηση του site από κάθε τεχνική δυσλειτουργία (αργή φόρτωση ιστοσελίδας, επιθέσεις από hackers, εσφαλμένη εμφάνιση ιστοσελίδων).
4. 4 ώρες εκπαίδευσης του προσωπικού για την διαχείριση της ιστοσελίδας.
5. Backup του site για γρήγορη ανάκτηση του σε περίπτωση βλάβης του server ή επίθεσης hacking.

Η πρώτη λειτουργική εκδοχή του website του έργου θα πρέπει να έχει ολοκληρωθεί μέχρι και το τέλος του 11/2019. Η υποστήριξη θα διαρκέσει έως το τέλος του έργου.

Επιπλέον ο Ανάδοχος είναι υπεύθυνος για **τη διαχείριση του facebook profile καθώς και τη δημιουργία και διαχείριση profile στο twitter** μέχρι το τέλος του έργου. Στο πλαίσιο αυτό ο ανάδοχος έχει τις κάτωθι υποχρεώσεις:

1. Διάθεση ενός ατόμου ως social media manager με τον οποίο θα συνεργάζεται η Αναθέτουσα αρχή καθ’ όλη τη διάρκεια της σύμβασης.
2. Διαχείριση profile σελίδας του έργου στο Facebook (TeleICCE FB profile).
3. Δημιουργία και διαχείριση profile σελίδας του έργου στο Twitter (TeleICCE Twitter profile).
4. Έναρξη διαχείρισης και δημοσιεύσεων 10 ημέρες μετά την υπογραφή της σύμβασης.
5. Ανάπτυξη μηχανισμού συλλογής νέων του έργου από τους εταίρους.
6. Ανάπτυξη δικτύου followers του TeleICCE FB & Twitter profiles ξεκινώντας από το εταιρικό σχήμα.
7. Δικτύωση με αντίστοιχα profiles άλλων έργων καθώς και του προγράμματος Greece - Italy.
8. Πραγματοποίηση τουλάχιστον τριών δημοσιεύσεων (posts) την εβδομάδα σχετικά με το έργο. Σε περίπτωση που δεν υπάρχουν νέα θα πραγματοποιεί αναδημοσιεύσεις-σχολιασμό συναφών θεμάτων. Οι δημοσιεύσεις θα είναι ίδιες στα δύο κοινωνικά δίκτυα και ταυτόχρονες.
9. Υποστήριξη ανοικτών events του έργου μέσω των profiles.
10. Διαχείριση σχολίων.
11. Τα posts θα γίνονται στην Αγγλική γλώσσα.
12. Καταγραφή δραστηριότητας και δημιουργία report προς της Αναθέτουσα κάθε μήνα.

Οι βασικές πληροφορίες για τα profiles θα δοθούν από την Αναθέτουσα Αρχή.

Τα profile του παραδοτέου θα πρέπει να έχουν ολοκληρωθεί έως και το τέλος του 10/2019. Η διαχείρισή τους θα διαρκέσει έως το τέλος του έργου.

# ΤΜΗΜΑ Γ – 2.300,00€

## D2.2.4 Awareness raising events - Προδιαγραφές Παραδοτέου

Προϋπολογισμός 2.300€ (συμπ. ΦΠΑ 24% και νόμιμων κρατήσεων)

Αφορά τη πραγματοποίηση ενημερωτικής εκστρατείας που θα αποτελείται από τη διοργάνωση μιας (1) γενικής ανοικτής εκδήλωσης παρουσίασης των δράσεων του έργου καθώς και τη συμμετοχή στη δράση **STARTUPS on Air** που αφορά τη παρουσίαση νεοφυών επιχειρηματικών προσπαθειών ως καλές πρακτικές διαφορετικών θεματικών κλάδων.

Προδιαγραφές της **γενικής ανοικτής εκδήλωσης:**

1. Αίθουσα χωρητικότητας 60 ατόμων για 1 ημέρα που θα διατεθεί από την Αναθέτουσα
2. Laptop για τις παρουσιάσεις. Projector, οθόνη παρουσίασης, μικροφωνική εγκατάσταση, παροχή internet θα διατεθεί από την Αναθέτουσα
3. Υπηρεσία διοργάνωσης (1 άτομο ως υπεύθυνος διοργάνωσης για τουλάχιστον 15 ημέρες πριν τη διοργάνωση και καθ’ όλη τη διοργάνωση)
4. Υπηρεσία γραμματείας για 1 ημέρα (τουλάχιστον 2 άτομα, τήρηση παρουσιολογίων)
5. Υπηρεσία τήρησης πρακτικών για 1 ημέρα στην Αγγλική (θα δοθούν σε ηλεκτρονική μορφή .doc)
6. Υπηρεσία τήρησης φωτογραφικού αρχείου (τουλάχιστον ψηφιακές 50 φωτογραφίες)
7. Υπηρεσίες δημοσιότητας εκδήλωσης (έκδοση 2 δελτίων τύπου, 1 πριν και 1 μετά την εκδήλωση, τα οποία θα δημοσιευτούν σε τουλάχιστον 2 έντυπα και 2 ηλεκτρονικά μέσα, δημιουργία και προώθηση εκδήλωσης στο facebook)
8. Σχεδιασμός και εκτύπωση ατζέντας-προγράμματος εκδήλωσης (1ατζέντα- πρόγραμμα σε έγχρωμη εκτύπωση και 60 τμχ, μέγεθος Α4)
9. Πρόσκληση συμμετεχόντων με αποστολή email/ ηλεκτρονικής πρόσκλησης/ και τηλεφωνικής επικοινωνίας για follow up
10. Πρόσκληση έως 2 εξειδικευμένων ομιλητών που θα υποδείξει η Αναθέτουσα
11. Παροχή coffee break (καφές φίλτρου & εσπρέσσο, 2 είδη χυμού, 2 είδη αναψυκτικού, νερό, 2 είδη κέικ, 2 είδη βουτήματα) για 60 άτομα μια φορά. Να προτιμηθούν τοπικά προϊόντα.

Η ολοκλήρωση της γενικής ανοικτής εκδήλωσης παρουσίασης των δράσεων του έργου θα πρέπει να έχει ολοκληρωθεί έως το τέλος του 11/2019.

Συμμετοχή στη δράση **Patras IQ STARTUPS on Air**

1. Μηνιαία συμμετοχή στις εκδηλώσεις τις δράσης με παρουσίαση της προόδου των δράσεων του έργου TeleICCE.
2. Κάλυψη εξόδων μετακίνησης, διαμονής και διατροφής για 1 ομιλητή, για 1 ημέρα και έως του ποσού 200€ ανά εκδήλωση (προβλέπονται 6 στο σύνολο). Η επιλογή του ομιλητή αποτελεί αρμοδιότητα της Αναθέτουσας.
3. Επιτόπια συνεργασία του αναδόχου στην έδρα της Αναθέτουσας, για τουλάχιστον 3 ημέρες πριν από κάθε εκδήλωση.

Η ολοκλήρωση της συμμετοχής θα διαρκέσει έως και το τέλος του έργου 15/4/2020.

# Χρονοδιάγραμμα

Παρακάτω παρουσιάζεται το ενδεικτικό χρονοδιάγραμμα υλοποίησης της εν λόγω Σύμβασης.

Σε περίπτωση παράτασης των δράσεων του έργου, δύναται να παραταθεί αντιστοίχως και το συγκεκριμένο χρονοδιάγραμμα.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ΠΑΡΑΔΟΤΕΟ/  ΗΜΕΡΟΜΗΝΙΑ | 10/19 | 11/19 | | 12/19 | 1/20 | 2/20 | 3/20 | 4/20 |
| **ΤΜΗΜΑ Α** | | | | | | | | |
| D1.2.4 |  |  | |  |  |  |  |  |
| D2.2.1 |  |  | |  |  |  |  |  |
| D2.2.3 |  |  | |  |  |  |  |  |
| D3.2.1 |  |  |  |  |  |  |  |  |
| D5.2.4 |  |  | |  |  |  |  |  |
| **ΤΜΗΜΑ Β** | | | | | | | | |
| D2.2.2 | SM | WEB | |  |  |  |  |  |
| **ΤΜΗΜΑ Γ** | | | | | | | | |
| D2.2.4 |  | SOA  OAE | | SOA | SOA | SOA | SOA | SOA |

SM: Social Media profile creation

WS: Website developed and live

OAE: Open awareness event

SOA: StartUps on Air

# Παράρτημα Β - Προδιαγραφές Επάρκειας Αναδόχου

Στο Παράρτημα αυτό περιγράφονται οι Προδιαγραφές Επάρκειας των υποψηφίων Αναδόχων ανά Τμήμα Παραδοτέων.

**TMHMA A**

Οι υποψήφιοι ανάδοχοι θα πρέπει να αποδείξουν την εμπειρία τους στα αντικείμενα των Παραδοτέων του Τμήματος Α. Συγκεκριμένα θα πρέπει:

α) να έχουν εμπειρία στην **υλοποίηση** έργων Ευρωπαϊκής εδαφικής συνεργασίας (Interreg), με ελάχιστη απαίτηση κατά τη διάρκεια της τελευταίας πενταετίας την επιτυχή ολοκλήρωση **τουλάχιστον τριών έργων**,

β) να έχουν **οργανώσει επιτυχώς τουλάχιστον μία συνάντηση εταίρων έργου** Ευρωπαϊκής εδαφικής συνεργασίας (Interreg) την τελευταία τριετία,

γ) να έχουν **ολοκληρώσει επιτυχώς τουλάχιστον δύο πλάνα δημοσιότητας – διάχυσης αποτελεσμάτων έργων** Ευρωπαϊκής εδαφικής συνεργασίας τη τελευταία τριετία,

δ) να έχουν **σχεδιάσει και υλοποιήσει τουλάχιστον δύο προμήθειες προωθητικού υλικού**, συναφούς με το ζητούμενο Παραδοτέο μέγεθος και προϋπολογισμό,

ε) να έχουν οργανώσει **επιτυχώς τουλάχιστον ένα εργαστήριο για επιχειρήσεις** την τελευταία τριετία

στ) να έχουν **αναπτύξει τουλάχιστον μία φορά εκπαιδευτική μεθοδολογία** για ανώτερα ή ανώτατα επίπεδα τυπικής και άτυπης εκπαίδευσης και επαγγελματικής κατάρτισης.

ζ) να διαθέτουν **ομάδα έργου τουλάχιστον 3 ατόμων** που αθροιστικά διαθέτουν τουλάχιστον 3ετή συναφή επαγγελματική εμπειρία που σωρευτικά καλύπτει όλα τα αντικείμενα των Παραδοτέων του Τμήματος Α, ενώ το κάθε άτομο θα καλύπτει τις εξής απαιτήσεις:

* Πανεπιστημιακό δίπλωμα/ πτυχίο σπουδών (ΑΕΙ ή ισοδύναμο τίτλο σπουδών εκπαιδευτικών ιδρυμάτων εξωτερικού) και μεταπτυχιακό δίπλωμα ειδίκευσης,
* Άριστη γνώση Αγγλικής γλώσσας
* Καλή γνώση χειρισμού Η/Υ

**TMHMA B**

Οι υποψήφιοι ανάδοχοι θα πρέπει να αποδείξουν την εμπειρία τους στα αντικείμενα των Παραδοτέων του Τμήματος Β. Συγκεκριμένα θα πρέπει:

α) να έχουν **εμπειρία στον σχεδιασμό και υλοποίηση ιστοσελίδων** αντίστοιχων προδιαγραφών με το ζητούμενο Παραδοτέο, **τουλάχιστον 5 ιστοσελίδες τη τελευταία διετία,**

β) να διαθέτουν **εμπειρία στη διαχείριση των κοινωνικών μέσων Facebook και Twitter** με εν ενεργεία διαχείριση τουλάχιστον 2 στο σύνολο profiles (1 FB, 1 Twitter) με περισσότερους από 200 followers αθροιστικά,

γ) να διαθέτουν **ομάδα έργου τουλάχιστον 2 ατόμων** που αθροιστικά διαθέτουν τουλάχιστον τριετή συναφή με το Παραδοτέο επαγγελματική εμπειρία, ενώ το κάθε άτομο θα καλύπτει τις εξής απαιτήσεις:

* Πανεπιστημιακό δίπλωμα/ πτυχίο σπουδών (ΑΕΙ ή ισοδύναμο τίτλο σπουδών εκπαιδευτικών ιδρυμάτων εξωτερικού) και μεταπτυχιακό δίπλωμα ειδίκευσης,
* Άριστη γνώση Αγγλικής γλώσσας
* Άριστη γνώση χειρισμού Η/Υ

**TMHMA Γ**

Οι υποψήφιοι ανάδοχοι θα πρέπει να αποδείξουν την εμπειρία τους στα αντικείμενα των Παραδοτέων του Τμήματος Γ. Συγκεκριμένα θα πρέπει:

α) να έχουν εμπειρία στην **υλοποίηση ανοικτών εκδηλώσεων** παρουσίασης δράσεων Ευρωπαϊκών Συγχρηματοδοτούμενων έργων ή άλλων project που αφορούν την επιχειρηματικότητα. Απαιτούνται **τουλάχιστον δύο ανοικτές εκδηλώσεις** την τελευταία τριετία,

β) να έχουν **εμπειρία στην επώαση επιχειρηματικών ιδεών και διοργάνωση εκδηλώσεων ανάδειξής τους**, με τουλάχιστον 20 ομάδες και 3 εκδηλώσεις τη τελευταία τριετία,

γ) να διαθέτουν ομάδα έργου **τουλάχιστον 2 ατόμων** που αθροιστικά διαθέτουν:

* Τουλάχιστον τριετή εμπειρία στην ωρίμανση επιχειρηματικών ιδεών ως μέντορες,
* Πανεπιστημιακό δίπλωμα/ πτυχίο σπουδών (ΑΕΙ ή ισοδύναμο τίτλο σπουδών εκπαιδευτικών ιδρυμάτων εξωτερικού) και μεταπτυχιακό δίπλωμα ειδίκευσης,
* Πιστοποιητικό κατάρτισης σχετικά με την ωρίμανση νεοφυών επιχειρηματικών ιδεών,
* Άριστη γνώση Αγγλικής γλώσσας
* Άριστη γνώση χειρισμού Η/Υ

# Παράρτημα Γ – Υπόδειγμα Οικονομικής Προσφοράς

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης).*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** | **ΠΡΟΣ:** |
| Ημερομηνία:  Επωνυμία:  Ιδιότητα:  Διεύθυνση:  Τηλ.:  Email: | ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58  Τ.Κ. 26221  ΠΑΤΡΑ |

# ΟΙΚΟΝΟΜΙΚΗ ΠΡΟΣΦΟΡΑ

Που αφορά το έργο: “TeleICCE”, σύμφωνα με τη αριθ. πρωτ. 915/8-10-2019 Ανακοίνωση του Επιμελητηρίου Αχαΐας.

Σύμφωνα με την παραπάνω Ανακοίνωση, σας υποβάλλουμε την προσφορά μας με τους κατωτέρω οικονομικούς όρους.

|  |  |  |
| --- | --- | --- |
| **Α/Α** | **ΠΕΡΙΓΡΑΦΗ \*** | **Αξία χωρίς ΦΠΑ σε Ευρώ**  **(ΑΡΙΘΜΗΤΙΚΩΣ) \*** |
| 1 | **ΤΜΗΜΑ Α** | |
| WP1/D1.2.4 (Διοργάνωση συνάντησης εταίρων έργου στη Πάτρα) |  |
| WP2/D2.2.1 (Ανάπτυξη στρατηγικής διάχυσης και δημιουργία ταυτότητας έργου) |  |
| WP2/D2.2.3 (Ενημερωτικό υλικό έργου) |  |
| WP3/D3.2.1 (Διοργάνωση εργαστηρίου) |  |
| WP5/D5.2.4 (Πακέτο εφαρμογής για την ένταξη με επίσημους και άτυπους φορείς LLL και επιχειρηματικότητας) |  |
| 2 | **ΤΜΗΜΑ Β** | |
| WP2/D2.2.2 (Ανάπτυξη και διαχείριση προφίλ κοινωνικών δικτύων και ηλεκτρονικής σελίδας του έργου) |  |
| 3 | **ΤΜΗΜΑ Γ** | |
| WP2/D2.2.4 (Διοργάνωση ενημερωτικών εκδηλώσεων) |  |

\* Το/τα Τμήμα/Τμήματα για τα οποία δεν υποβάλλεται προσφορά, να διαγράφεται/ονται.

Συνολική τιμή ΤΜΗΜΑΤΟΣ Α χωρίς Φ.Π.Α (ολογράφως): ......................................................

Συνολική τιμή ΤΜΗΜΑΤΟΣ Α με Φ.Π.Α (ολογράφως): ...........................................................

Συνολική τιμή ΤΜΗΜΑΤΟΣ Β χωρίς Φ.Π.Α (ολογράφως): ......................................................

Συνολική τιμή ΤΜΗΜΑΤΟΣ Β με Φ.Π.Α (ολογράφως): ...........................................................

Συνολική τιμή ΤΜΗΜΑΤΟΣ Γ χωρίς Φ.Π.Α (ολογράφως): ......................................................

Συνολική τιμή ΤΜΗΜΑΤΟΣ Γ με Φ.Π.Α (ολογράφως): ...........................................................

Ο χρόνος ισχύος της προσφοράς είναι 3 μήνες από την ημερομηνία διενέργειας του διαγωνισμού.

Ο προσφέρων

(Υπογραφή, Σφραγίδα της εταιρείας)

(Ονοματεπώνυμο, Ιδιότητα στην εταιρεία)